गाँधीजी की "अहिंसा की जिद" के चलते अगर "असहयोग आन्दोलन" विफल न हुआ होता, तो हमें 1922 में आजादी मिल गयी होती। इसके 22 साल बाद ब्रिटिश सेना के भारतीय जवानों ने अगर "महान ब्रिटिश साम्राज्य के प्रति राजभक्ति" का परित्याग करते हुए नेताजी सुभाष का साथ दिया होता, तो आजादी 1944 में मिल जाती। 1922 या 44 में मिली आजादी "असली" आजादी होती। तब हम अँग्रेजों के किसी भी शर्त को मानने के लिए बाध्य नहीं होते और (उसके "1935 के अधिनियम" को कचरे की पेटी में फेंकते हुए) हमने अपना खुद का संविधान बनाया होता! बेशक, यह संविधान "भारतीय" होता, जिसमें चाणक्य-जैसे विद्वानों की नीतियों तथा भारतीय सभ्यता-संस्कृति के मूलभूत तत्वों का समावेश होता!